Diari Oficial de la Generalitat Valenciana


Sumari del DOGV 2914, del 23-01-1997 (1997/899373)

ACORD de 2 de febrer de 1996, de la Comissió Territorial d'Urbanisme d'Alacant, que fa referència a la modificació de les normes subsidiàries, sector Tossalet, modificació de traçat de vials amb requalificació d'una franja de terreny, promoguda per l'Ajuntament d'Orba.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2914

Data del DOGV
:   23-01-1997

Secció del DOGV
:   ALTRES DISPOSICIONS

Número del document
:   1997/899373


Data del document
:   02-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 2 de febrer de 1996, de la Comissió Territorial d'Urbanisme d'Alacant, que fa referència a la modificació de les normes subsidiàries, sector Tossalet, modificació de traçat de vials amb requalificació d'una franja de terreny, promoguda per l'Ajuntament d'Orba.
  
La Comissió Territorial d'Urbanisme en sessió del dia 2 de febrer de 1996 va adoptar el següent acord:
  
«Vist l'expedient de referència i segons els següents:
  
  
Antecedents de fet
  
  
Primer
  
L'Ajuntament, en sessió plenària de 10 de juliol de 1995, en va acordar l'aprovació provisional, després de complir el tràmit d'exposició pública, mitjançant anuncis apareguts en el Diari Oficial de la Generalitat Valenciana de 13 d'octubre de 1995; en el Butlletí Oficial de la Província de 10 de maig de 1995 i en un dels diaris de major difusió provincial de data 27 de maig de 1995, i no s'hi ha presentat cap al·legació.
  
  
Segon
  
La documentació està integrada per memòria justificativa i plans d'informació i d'ordenació.
  
  
Tercer
  
Aquest expedient té com a objectiu la correcció d'errades detectades en el traçat de vials i en la delimitació del sòl urbà grafiats en els plans de les normes subsidiàries. Sorgeix com a conseqüència de la tramitació en aquests serveis territorials del Pla Parcial S-1. Desviament, per tal de donar compliment a les condicions imposades en l'acord de la Comissió Territorial d'Urbanisme de 22 de juliol de 1994 amb relació a l'expedient esmentat, que entre altres es referia que l'Ajuntament tramitara la corresponent modificació puntual de les normes subsidiàries per a corregir les contradiccions existents entre el pla parcial i les normes subsidiàries vigents.
  
  
Quart
  
En realitat la modificació afecta:
  
a) El viari entre l'avinguda del Port pel final del carrer de Karbe fins a la rotonda en el Tossalet.
  
b) A la reclassificació d'un àrea de sòl de 9.420 metres quadrats qualificats com a sòl apte per a urbanitzar a sòl urbà.
  
  
Cinqué
  
Es justifica la nova classificació proposada en un error hagut entre l'aprovació inicial i la provisional del document de les normes subsidiàries, i en un projecte de cessió de terrenys de varis propietaris de la zona S-11 El Tossalet, aprovat per l'Ajuntament el 12 de desembre de 1986, en el qual figurava l'àrea amb una extensió de 32.234 metres quadrats en què s'incloïa el sòl que ara es pretén classificar com a sòl urbà. De les cessions de 4.838 metres quadrats previstes en el conveni esmentat, s'han cedit en l'actualitat 4.238 metres quadrats.
  
  
Es justifica el no increment de zones verdes en el sentit que segons les normes subsidiàries (art. 126) la intensitat d'ús fixada per al sòl apte per a urbanitzar és de 16 habitatges per hectàrea, la qual cosa es tradueix en:
  
 0,942 ha x 16 htge./ha = 15 htge.
  
  
Igualment segons les normes subsidiàries en sòl urbà, article 119.4 (zona residencial extensiva) amb parcel·la mínima de 600 metres quadrats resultarien:
  
 9.160 mý/600 = 15 htge.
  
  
Sisé
  
Consta en l'expedient informe favorable de l'Oficina del Pla de Carreteres de la Conselleria d'Obres Públiques, Urbanisme i Transports de data 24 d'octubre de 1995.
  
  
Consideracions tecnicojurídiques
  
  
Primera
  
La tramitació s'estima correcta d'acord amb el que estableixen els articles 38, 39, 55.1 de la Llei 6/1994, de 15 de novembre, de la Generalitat Valenciana, Reguladora d'Activitat Urbanística, atés l'abast de la modificació proposada.
  
No obstant això, cal fer constar que s'ha omés el tràmit de concert previ amb aquest organisme, de gran importància pràctica per tal d'aconseguir des de l'inici la desitjable coordinació interadministrativa en el procés compartit d'aprovació del planejament, però que és constitutiu d'una mera irregularitat no invalidant del procediment.
  
  
Segona
  
La documentació s'estima completa d'acord amb els articles 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 97 del Reglament de Planejament, pel qual resulte d'aplicació al contingut de la proposta.
  
  
  
Tercera
  
Caldrà justificar adequadament que l'estàndard de zones verdes corresponents als 9.460 metres quadrats que es reclassifiquen, es troba inclòs dins de les cessions efectuades en el seu dia, d'acord amb el conveni a què es fa referència, aportant certificat al respecte del conveni subscrit entre els propietaris i l'Ajuntament, com també de les cessions realment efectuades.
  
Quarta
  
Examinada la nova documentació aportada en aquest expedient i la corresponent al Pla Parcial S-1 Desviament, s'observa que no coincideixen ni la delimitació del sòl urbà ni el traçat de vials, que ara es modifiquen, caldrà doncs aclarir aquests aspectes.
  
  
  
Cinquena
  
La Comissió Territorial d'Urbanisme és competent per a l'adopció d'aquest acord a l'empara de l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 15.10 del Reglament dels Òrgans Urbanístics de la Generalitat Valenciana aprovat pel Decret 137/1990, de 30 de juliol, del Consell de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda:
  
Aprovar definitivament l'expedient de referència supeditant-ne la publicació i en conseqüència l'eficàcia a què es justifiquen les observacions anteriors.
  
El president de la Comissió Territorial d'Urbanisme el dia 22 de novembre de 1996 va dictar la següent resolució:
  
Vist l'acord adoptat per la Comissió Territorial d'Urbanisme en sessió de 2 de febrer de 1996 pel qual es va aprovar definitivament l'expedient de referència, supeditant-ne la publicació al compliment de certes condicions, com també la documentació presentada per l'Ajuntament amb data 18 de novembre de 1996 que formalitza en tots els seus extrems el mencionat acord de la Comissió resolc:
  
  
Ordenar la immediata publicació del mencionat acord d'aprovació definitiva en el Diari Oficial de la Generalitat Valenciana, a efectes de la seua entrada en vigor, d'acord amb el que disposa l'article 59, apartats 2 i 4 de la Llei 6/94 de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva n'excusa la notificació individualitzada.
  
Contra aquest acord, que no esgota la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 23.1 del Reglament dels òrgans urbanístics de la Generalitat Valenciana.»
  
  
Alacant, 5 de desembre de 1996.- El president de la Comissió Territorial d'Urbanisme: Fernando Modrego Caballero.